·sisällyttää uudelleen ne alueet tai valtiot, jotka on poistettu liitteestä I asetuksen (EU) N:o 527/2013 nojalla ja jotka ovat kyseisen poistamisen jälkeen toteuttaneet tarvittavat toimet sopimustensa ratifioimiseksi (3 artikla);

Heinäkuuhun 2014 mennessä Botswana, Eswatini, Fidži, Ghana, Kamerun, Kenia, Namibia ja Norsunluurannikko oli sisällytetty uudelleen markkinoillepääsyä koskevan asetuksen liitteeseen I 25. heinäkuuta 2014 annetuilla delegoiduilla asetuksilla (EU) N:o 1025/2014, 1026/2014 ja 1027/2014 ja Kenia 14. marraskuuta 2014 annetulla delegoidulla asetuksella N:o 1387/2014 näiden maiden saatua päätökseen neuvottelut ja toteutettuaan tarvittavat toimet sopimustensa ratifioimiseksi.

Asetuksella (EU) N:o 527/2013 muutettiin asetusta (EY) N:o 1528/2007 myös siirtämällä komissiolle valta antaa delegoituja säädöksiä Euroopan unionin toiminnasta tehdyn sopimuksen, jäljempänä 'SEUT', 290 artiklan mukaisesti. Komissiolle annettiin valtuudet antaa delegoituja säädöksiä markkinoillepääsyä koskevan asetuksen liitteen I muuttamiseksi, jotta liitteestä poistetut AKT-maat voidaan sisällyttää siihen uudelleen heti, kun ne ovat saaneet talouskumppanuussopimusneuvottelut EU:n kanssa päätökseen.

Toukokuuhun 2013 mennessä Botswana, Eswatini, Fidži, Ghana, Kamerun, Kenia, Namibia ja Norsunluurannikko eivät olleet toteuttaneet tarvittavia toimia talouskumppanuussopimustensa ratifioimiseksi. Tämän vuoksi asetuksen (EY) N:o 1528/2007 liitettä I muutettiin kyseisen asetuksen 2 artiklan 3 kohdan ja erityisesti sen b alakohdan mukaisesti poistamalla liitteestä kyseiset maat. Toukokuun 21. päivänä 2013 annetun asetuksen (EU) N:o 527/2013 nojalla kyseiset maat eivät enää 1. lokakuuta 2014 alkaen kuulu asetuksessa (EY) N:o 1528/2007 sallitun markkinoillepääsyjärjestelyn piiriin.

Asetuksen (EU) 2016/1076 22 artiklan 2 kohdassa komissiota pyydetään laatimaan neuvostolle ja Euroopan parlamentille siirrettyä säädösvaltaa koskeva kertomus.

III Siirretyn säädösvallan käyttäminen

A Menettelyihin liittyvät näkökohdat

Asetuksen (EU) 2016/1076 22 artiklan 4 kohdan nojalla komissio kuulee ennen delegoidun säädöksen hyväksymistä kunkin jäsenvaltion nimeämiä asiantuntijoita paremmasta lainsäädännöstä 13. huhtikuuta 2016 tehdyssä toimielinten välisessä sopimuksessa vahvistettujen periaatteiden mukaisesti. Komissio kuuli kunkin delegoidun säädöksen osalta asianmukaisesti jäsenvaltioiden asiantuntijoita kokouksissa tai kirjallisella menettelyllä. Samaan aikaan komissio tiedotti asiasta myös Euroopan parlamenttia. Kun komissio oli antanut delegoidut säädökset, se antoi ne tiedoksi yhtäaikaisesti sekä Euroopan parlamentille että neuvostolle asetuksen 22 artiklan 5 kohdan mukaisesti.

B Delegoituja säädöksiä on annettu 21. toukokuuta 2013 alkaen seitsemän (7), ja ne tulivat voimaan seuraavasti:

1.Asetuksen (EU) N:o 2016/1076 3 artiklassa tarkoitetut delegoidut säädökset (markkinoillepääsyä koskevasta asetuksesta asetuksella (EU) N:o 527/2013 poistettujen AKT-alueiden tai -valtioiden uudelleensisällyttäminen):

·Komission delegoitu asetus (EU) N:o 1025/2014, annettu 25 päivänä heinäkuuta 2014, talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin annetun neuvoston asetuksen (EY) N:o 1528/2007, sellaisena kuin se on muutettuna tiettyjen yhteiseen kauppapolitiikkaan liittyvien asetusten muuttamisesta tiettyjen toimenpiteiden hyväksymistä varten siirrettävän säädösvallan ja täytäntöönpanovallan myöntämisen osalta annetulla Euroopan parlamentin ja neuvoston asetuksella (EU) N:o 38/2014, liitteen I muuttamisesta

Kun talouskumppanuussopimusta koskevat neuvottelut oli saatu päätökseen, Botswana, Eswatini, Ghana, Namibia ja Norsunluurannikko sisällytettiin uudelleen asetuksen (EY) N:o 1528/2007 liitteeseen I 1. lokakuuta 2014.

·Komission delegoitu asetus (EU) N:o 1026/2014, annettu 25 päivänä heinäkuuta 2014, talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin annetun neuvoston asetuksen (EY) N:o 1528/2007, sellaisena kuin se on muutettuna neuvoston asetuksen (EY) N:o 1528/2007 muuttamisesta siltä osin kuin on kyse tiettyjen valtioiden poistamisesta neuvottelut päätökseen saaneiden alueiden ja valtioiden luettelosta annetulla Euroopan parlamentin ja neuvoston asetuksella (EU) N:o 527/2013, liitteen I muuttamisesta

Kun Fidži oli toteuttanut tarvittavat toimet talouskumppanuussopimuksensa ratifioimiseksi, se sisällytettiin uudelleen asetuksen (EY) N:o 1528/2007 liitteeseen I 1. lokakuuta 2014.

Oikaisu komission delegoituun asetukseen (EU) N:o 1026/2014, annettu 25 päivänä heinäkuuta 2014, talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin annetun neuvoston asetuksen (EY) N:o 1528/2007, sellaisena kuin se on muutettuna neuvoston asetuksen (EY) N:o 1528/2007 muuttamisesta siltä osin kuin on kyse tiettyjen valtioiden poistamisesta neuvottelut päätökseen saaneiden alueiden ja valtioiden luettelosta 21 päivänä toukokuuta 2013 annetulla Euroopan parlamentin ja neuvoston asetuksella (EU) N:o 527/2013, liitteen I muuttamisesta

(oikaisu ei koske delegoidun asetuksen (EU) N:o 1026/2014 suomenkielistä toisintoa)

·Komission delegoitu asetus (EU) N:o 1027/2014, annettu 25 päivänä heinäkuuta 2014, talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin annetun neuvoston asetuksen (EY) N:o 1528/2007, sellaisena kuin se on muutettuna neuvoston asetuksen (EY) N:o 1528/2007 muuttamisesta siltä osin kuin on kyse tiettyjen valtioiden poistamisesta neuvottelut päätökseen saaneiden alueiden ja valtioiden luettelosta annetulla Euroopan parlamentin ja neuvoston asetuksella (EU) N:o 527/2013, liitteen I muuttamisesta

Kun Kamerun oli toteuttanut tarvittavat toimet talouskumppanuussopimuksensa ratifioimiseksi, se sisällytettiin uudelleen asetuksen (EY) N:o 1528/2007 liitteeseen I 1. lokakuuta 2014.

·Komission delegoitu asetus (EU) N:o 1387/2014, annettu 14 päivänä marraskuuta 2014, talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin annetun neuvoston asetuksen (EY) N:o 1528/2007 liitteen I muuttamisesta

Kenia sekä Euroopan unioni ja sen jäsenvaltiot saivat talouskumppanuussopimusta koskevat neuvottelut päätökseen 16. lokakuuta 2014. Kenia sisällytettiin uudelleen asetuksen (EY) N:o 1528/2007 liitteeseen I.

2 Asetuksen (EU) 2016/1076 4 artiklan 3 kohdassa tarkoitetut delegoidut säädökset (Etelä-Afrikasta peräisin oleviin tuotteisiin sovellettava järjestely):

·Komission delegoitu asetus (EU) 2017/1550, annettu 14 päivänä heinäkuuta 2017, liitteen lisäämisestä talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin annettuun asetukseen (EU) 2016/1076